jkorsvik/nowiki_second_scrape_merged huggingface dataset:
Finn Borgen Førsund

Finn Borgen Førsund (født  20. oktober 1946 i Leirvik i Hyllestad) er en historiker og forfatter. Han har skrevet ca. 20 bøker om lokalhistoriske emner fra Sogn og Fjordane.


== Eksterne lenker ==
Sogn og Fjordane fylkesleksikon
José Enrique Varela

José Enrique Varela Iglesias (født 17. april 1891 i San Fernando, Cádiz, Spania, død 24. mars 1951 i Tanger, Spansk Marokko) var en spansk militær kommandant som var sentral i den spanske borgerkrigen.


== Tidlig karrière ==
Varela startet sin militære karriere som utskrevet mannskap i Rif-krigen i tre år fra 1909. Han ble her forfremmet til sersjant og begynte på infanteriskolen i Spania hvor han gikk ut som løytnant.
Da han kom tilbake til Marokko, utmerket han seg i kampsituasjoner, og kong Alfonso XIII tildelte ham ved to forskjellige tilfeller utmerkelsen San Fernando-korset, Spanias høyeste militære utmerkelse. Han ble forfremmet til kaptein på grunn av sin adferd i felt i flere militære aksjoner, herunder amfibielandingen ved Alhucemas i 1925, som endret utfallet av Rif-krigen. Rett etter ble han forfremmet til oberstløytnant og deretter til oberst ved krigens slutt.På 1930-tallet var han en del av en militære kontingenten som ble sendt i utenlandstjeneste, først til Tyskland, Sveits, Belgia og Frankrike, med sikte på å utvikle deres militære kompetanse. Da republikken ble opprettet, tok han del i José Sanjurjos kuppforsøk i 1932 og for dette ble han satt i fengsel. Da han ble løslatt, sluttet han seg til karlistene og organiserte deres milits eller paramilitære enheter, kalt Requetés, og han utviklet dem til en stor og slagkraftig militær organisasjon som spilte en stor rolle i den spanske borgerkrig. Forkledd som prest, reiste han rundt i pyreneiske landsbyer og organiserte folk og forberedte dem på den kommende krigen. Han deltok aktiv i planleggingen av kuppet som var utbruddet av borgerkrigen. I april 1936 ble dette avslørt og han ble fengslet.


== Den spanske borgerkrigen ==
Han satt fengslet i Cádiz da opprøret brøt ut, men ble satt fri 18. juli og hjalp til med å sikre Cádiz for opprørerne. Han deltok i en rekke av slagene i borgerkrigen, herunder, Sevilla, Cordova, Málaga, Extremadura, Tagus-dalen, Alcázar, Madrid, Jarama, Brunete, Teruel og Ebro. Ved borgerkrigens avslutning var han generalmajor og ble krigsminister i den første Franco-regjeringen etter borgerkrigen. Etter Frankrikes nederlag i 1940 ble han en sterk motstander av Hitlers press mot Franco om sterkere deltakelse i andre verdenskrig, men støttet den spanske deltakelsen gjennom Den blå divisjon på Østfronten.
I 1942 var det en rekke spenninger mellom karlistene og falangen, og da Falangen angrep og drepte en rekke karlister under en religiøs samling i Begoña-basilikaen i Bilbao, gikk han av som statsråd.


== De siste årene ==
I 1946 utnevnte Franco ham til høykommisjonær i Tétouan, Marokko, en stilling han hadde fram til sin død. Ved hans død, tildelte Franco ham posthumt adelstittelen marki og utnevnte ham til Marki av San Fernando de Valera.


== Referanser ==
Fredens bolig

For det kristne leirstedet i Bærum, se Fredens bolig (Bærum).Fredens bolig, eller Graven som den ofte kalles, er et parkområde på Stølen i Bergen og ligger rett nord for og nedenfor Krohnengen skole, ovenfor Ladegårdsgaten og nedenfor Krohnengsgaten. 

Navnet skriver seg fra «assistenskirkegården» for Korskirkens landsogn (Sandviken) som ble opparbeidet i 1809. Svenske krigsfanger ble sendt fra Østlandet for å være med på opparbeidelsen av kirkegården, som hadde plass til 2200 graver. Da kommunen kjøpte Krohnengen i 1866 ble det vurdert å utvide Fredens bolig slik at den kunne bli gravplass for hele byen. Kirkegården var i bruk til 1928, og ble formelt nedlagt som gravplass i 1968.
Oline Felle, Madam Felle, ble begravet her i 1908.
I 1985 ble parken anlagt omtrent i sin nåværende form. Rundt årtusenskiftet ble det også anlagt ballbinge, og noen år senere en rullebrettrampe.


== Referanser ==


== Eksterne lenker ==
Bergen byleksikon på nett, om Fredens bolig
Fredens bolig: Kart og historie Arkivert 15. november 2018 hos Wayback Machine.
Bergen kommune: Fredens bolig
Fritz Behrendt

Fritz Alfred Behrendt (født 17. februar 1925 i Berlin, død 4. desember 2008 i Amsterdam) var en internasjonalt kjent tysk-nederlandsk aviskarikaturtegner.


== Referanser ==
Heinz Behling

Heinz Behling (født 9. oktober 1920 i Berlin, død 5. juni 2003) var en tysk kunstner, kjent for sitt arbeid som borger av DDR.
Han arbeidet som avistegner, forfatter, karikaturtegner, kunstlærer, LPG-arbeider, grafiker og barnbokforfatter. Han huskes også for å ha tegnet DDRs riksvåpen.


== Referanser ==


== Eksterne lenker ==
(en) Heinz Behling på Internet Movie Database 
(sv) Heinz Behling i Svensk Filmdatabas
Georg Arnestad

Georg Arnestad (født 1948 på Rygg i Gloppen kommune) er en norsk redaktør, sakprosaforfatter og forsker innen kultur. Han er siden 1996 leder for forskning og utvikling og avdelingsdirektør ved Høgskulen i Sogn og Fjordane, og bosatt i Sogndal.
Arnestad tok artium i språkfag ved Firda Gymnas i 1967. Han ble utdannet siviløkonom ved Norges Handelshøyskole (NHH) i 1973, og høyere avdeling i økonomisk historie ved NHH i 1977. Arnestad var vitskaplig assistent ved NHH i årene 1976–1977. Han var deretter konsulent for kulturavdelingen i Kirke- og undervisningsdepartementet fra 1978 til 1981. Han ble forsker og amanuensis ved Sogn og Fjordane distriktshøgskule fra 1981 til 1987, forsker ved Vestlandsforsking i perioden 1988–1996, med et års opphold 1991–1992, da han ble utnevnt som spesialrådgiver for Kulturdepartementet. I 1996 ble Arnestad forskings- og utviklingsleder ved Høgskulen i Sogn og Fjordane. 
I perioden 1981–1987 var Arnestad redaktør for tidsskriftet Søkelys på Sogn og Fjordane, og Norsk Kulturårbok (Samlaget) 1994–1999. Han har vært styreleder for Sogndal Kulturhus AS. 


== Bibliografi ==
1999 Norsk kulturårbok 1999 Redaktør, sammen med Hilde Sandvik. Norsk kulturråd, ISBN 9788252153712
1998 Norsk kulturårbok 1998 Redaktør, sammen med Kjersti Mjør. Norsk kulturråd, ISBN 9788252151145
1996 Kulturårboka 1996. Redaktør. Norsk kulturråd, ISBN 9788252145823
1995 Kulturårboka 1995, Redaktør. Norsk kulturråd, ISBN 9788252143294
1994 Kulturårboka 1994, Redaktør. Norsk kulturråd, ISBN 9788252143294


== Eksterne lenker ==
(no) Publikasjoner av Georg Arnestad i BIBSYS
(no) Publikasjoner av Georg Arnestad i forskningsdokumentasjonssystemet CRIStin
Hjemmeside ved Høgskulen i Sogn og Fjordane
Neumark

Neumark (tysk for «Nymark», polsk: Nowa Marchia), eller Øst-Brandenburg var en region i den prøyssiske provinsen Brandenburg, Tyskland, øst for elven Oder, i området som ble del av Polen i 1945. 
Ved navnet Lubusz landskap var området del av Polen i middelalderen, men ble gradvis del av det tyske Markgrevskapet Brandenburg fra midten av 1200-tallet. Som Brandenburg-Küstrin utgjorde Neumark en uavhengig stat innen Det tysk-romerske rike fra 1535 til 1571; etter markgreven Johans bortgang, en yngre sønn av Joakim I Nestor, kurfyrste av Brandenburg, falt det tilbake til kurfyrste Johan Georg, markgrevens nevø og Joakim I Nestors barnebarn. Med resten av Kurfyrstedømmet Brandenburg ble det del av Kongeriket Preussen i 1701, og del av Det tyske keiserrike i 1871, da hver av de to statene ble opprettet. Etter første verdenskrig forble det utelukkende etnisk tyske Neumark del av Tyskland i Weimarrepublikken.
Etter andre verdenskrig tildelte Potsdamkonferansen hoveddelen av Neumark til Polen, og siden 1945 har området vært del av Polen. Polske bosettere erstattet i hovedsak den fordrevne tyske befolkningen. Mesteparten av det polske området ble del av Lubusz voivodskap, mens de nordre byene Choszczno (Arnswalde), Myślibórz (Soldin), og Chojna (Königsberg in der Neumark) tilhører Det vestpommerske voivodskap. Noe territorium rundt Cottbus, som administrativt var del av Regierungsbezirk Frankfurt (sammenfallende med Neumark) etter Wienerkongressen av 1815, ble del av Øst-Tyskland på 1940-tallet, og ble del av Tyskland etter Tysklands gjenforing i 1990.
Brureika

Brureika er en sommereik (Quercus robur) som i 2007 ble kåret til Norges største tre (omkrets, 1,3m over bakken), foran «Mollestadeika» ved Mollestad i Birkenes.
Treet står på gården Lothe ved Utne i Ullensvang i Hardanger, og ble fredet som Lote naturminne den 21. mai 1920.Grunneier er Mikkal Lothe.
Treet ble målt til en omkrets på 10,80m 1,3m over bakken. Stammen er delt i to deler med felles rot, og de to delene er sammenkoblet med to jernstenger for å unngå videre splittelse.
Selv om treet er innhult og splittet, er bladverket fremdeles frodig (per 2022).


== Galleri ==

		
		
		
		


== Referanser ==
Statsrådet i DDR

Der Staatsrat der DDR (norsk: «DDRs statsråd») var mellom 1960 og april 1990 det kollektive statsoverhodet (presidentmakten) i DDR. Wilhelm Pieck var landets første og eneste president. Hans presidentgjerning strakk seg fra 1949 til han døde i 1960. Etter dette gikk presidentmakten over til det kollektive statsrådet.
Ettersom DDR kopierte Sovjetunionen i det meste, var organiseringen og betydningen av statsrådet å etterligne sovjetiske ideer. Slik det ville være med en konvensjonell president så var Ministerrådet i DDR, landets regjering, ansvarlig overfor DDRs statsråd. 
I virkeligheten ble presidentmakten kun utøvd av formannen i statsrådet og de andre medlemmene hadde praktisk talt ingen innflytelse.


== Statsrådets formenn ==
Ministerrat

Ministerrat der DDR (norsk: Ministerrådet i DDR) var regjeringen i Den tyske demokratiske republikk (DDR, Øst-Tyskland) fra 1950 til 3. oktober 1990. 
Regjeringen utgikk fra blant annet Deutsche Wirtschaftskommission (Den tyske økonomiske kommisjon), opprettet av den sovjetrussiske okkupasjonsmakt, og Deutsche Verwaltungen des Innern, en forløper til Stasi.Det opprinnelige navnet fra 1949 var DDRs provisoriske regjering og den fikk i 1950 betegnelsen ministerråd (offisielt fra 1954). Regjeringen endret flere ganger sin organisasjon, og fra 1971 overtok Staatsrat flere regjeringsfunksjoner. Ministerrådet hadde opprinnelig 18 medlemmer, men besto i 1989 av 44 medlemmer, hvorav 15 departementer var industridepartementer som var ansvarlig for styring av de folkeeide bedriftene. Ministerrådet sto ansvarlig overfor Statsrådet i DDR, som var landets kollektive ledelse. 
Etter valget til Folkekammeret i mars 1990, som var det første demokratiske valg i DDR, tiltrådte Lothar de Maizières regjering. Senere samme år vedtok Folkekammeret at DDR skulle gjenforenes med Forbundsrepublikken Tyskland.
      SED
      PDS 
      CDU


== Referanser ==
Guovssu Teahter

Guovssu Teahter er en samisk friteatergruppe i Guovdageainnu (Kautokeino).


== Eksterne lenker ==
Nettsted
Sami Al-Jaber

Sami Al-Jaber (født 11. desember 1972 i Riyadh er en saudiarabisk tidligere fotballspiller.
Med over 160 landskamper for Saudi-Arabia er han en av de fotballspillerne med flest landskamper uansett nasjonalitet. I 2000 ble han historisk ved å være først saudiarabiske spiller i en engelsk klubb. Han spilte fire kamper for Wolverhampton Wanderers FC. 
Han trakk seg fra landslagsspill i noen år, men ble overtalt til å gjøre comeback til VM i fotball 2006, der han blant annet scoret mål i 2-2-kampen mot Tunisia.


== Referanser ==


== Eksterne lenker ==
(de) Sami Al-Jaber – Munzinger Sportsarchiv 
(en) Sami Al-Jaber – FIFA 
(en) Sami Al-Jaber – Transfermarkt 
(en) Sami Al-Jaber – national-football-teams.com 
(en) Sami Al-Jaber – Soccerbase.com 
(en) Sami Al-Jaber – Soccerway 
(en) Sami Al-Jaber – FBref
Viðareiðis kirkja

Viðareiðis kirkja er en steinkirke på Viðareiði på Færøyene. Den ligger vakkert til, med utsikt utover havet og mot Enniberg og Kunoyarnakkur. I Viðareiðis kirkja befinner det seg en gjenstand som regnes som en av de eldste kirkegjenstandene på Færøyene. Det er et korsbilde fra 1551 som henger på nordveggen i kirken, gitt av handelsmannen Thomas Koppen fra Hamburg i 1533. Til kirken hører prestegården i Ónagerði.


== Historie ==
I 1891 ble en ny kirke på Viðareiði planlagt. Denne skulle være gråmalt, 28 alen lang og 12 alen bred, med skifertak og støpejernsvinduer. Kostnadene var beregnet til underkant av 9 000 kroner. Johan Andreas Petersen fra Mikladalur påtok seg å gjøre det meste av arbeidet for 8 000 kroner. Annet småarbeid kom i tillegg, men kostnadsberegningene stemte.
Dagens kirke kunne bli inspisert og godkjent av J. Heinesen og S.F. Jacobsen den 20. november 1892, og ble innviet samme dag av prost Jens Christian Evensen. I godværet den dagen hadde mange av bygdefolket kommet sammen, og de gikk sammen den høytidelige prosesjonen fra gammelkirken fra 1831 til den nye kirken, sammen med gjester fra andre bygder på Norðoyar. Med seg hadde de pyntegjenstander og annet fra gammelkirken som de skulle ha i den nye.
Etter at kirken ble bygd er det gjort mye vedlikehold, og mange endringer har funnet sted. Blant annet er taket skiftet fire ganger, og støpejernsvinduene er skiftet ut med trevinduer. Kirkesølvet ble gitt i gave av den britiske regjeringen som takk til bygdefolket for at de reddet deler av mannskapet da briggen «Marwood» forliste øst for Viðareiði under en vinterstorm i 1847.

		
		
		


== Eksterne lenker ==
Fólkakirkjan
Elin Maria Bugge

Elin Maria Bugge, ofte kalt Maja Bugge, (født 15. november 1978) er en norsk animatør og illustratør. 
Elin Maria Bugge jobbet inntil 2009 som animatør hos videospillprodusenten Funcom i Oslo. Hun har også illustrert fem lettlestbøker i serien om Korsfarerne skrevet av Steffen Sørum. Tegnestilen hennes har blitt beskrevet som «karikert realisme».
Elin Maria Bugge er utdannet ved blant annet animasjonslinja ved Høgskulen i Volda.


== Eksterne lenker ==
Hjemmeside
Maja Bugges blogg med illustrasjonseksempler
Mangonel

Mangonel er en lettere form for onager der det brukes en gryte istedenfor en slynge.
Travis Wall

Travis Michael Wall (født 16. september 1987 i Virginia Beach, Virginia), er en amerikansk danser, danseinstruktør og koreograf som spesialiserer seg mest i moderne dans, jazzdans og ballett, men danser også hiphop. Han er mest kjent for sin deltakelse i 2006 i den andre sesongen av So You Think You Can Dance, der han endte på 2.-plass. Wall er siden blitt koreograf for programmet, og fikk dommerne til å reise seg med koreografien til Jeanine Mason og Jason Glover i So You Think You Can Dance (sesong 5).


== Oppvekst og tidlig karriere ==
Wall begynte å danse i sin mors studio og trente ballett. Walls adoptivbror, Danny Tidwell endte på 2.-plass i So You Think You Can Dance (sesong 3). Wall var tidlig med i en Dr. Pepper-reklame og et broadwayshow.


== So You Think You Can Dance ==
Wall kom på 2.-plass i So You Think You Can Dance (sesong 2), som 18-åring. Han var produsenten og programskaperen (Nigel Lythgoes) favoritt den sesongen, og har blitt kalt av mange den beste deltakeren som har vært med i programmet.
Mia Michaels vant en Emmy i 2007 i kategorien Outstanding Choreography for nummeret med Wall og Heidi Groskreutz, kalt «The Park Bench» som ble danset til «Calling You» av Céline Dion som en moderne dans.
Høsten 2006 var Wall med på turnéen av programmet.
So You Think You Can Dance (sesong 4) var Wall med på å lære koreografi til de som hadde gått videre til koreografirunden etter auditionrundene.
Wall var med på en overraskelsesaudition i sesong 4 som Danielle Chorizo, som skulle være en jente, og dommerne reiste seg og falt i latterkrampe.
Den sjette uken i So You Think You Can Dance (sesong 5), koreograferte han et moderne nummer for Jeanine Mason og Jason Glover til «If It Kills Me» (The Casa Nova Sessions) av Jason Mraz, som fikk dommerne til å reise seg av begeistring for koreografien. Den syvende uken koreograferte han et fellesnummer for de 8 beste. Han ble igjen kritisert for sin supre koreografi. I den 100. episoden av programmet fremførte Wall og Heidi Groskreutz «The Park Bench» igjen.


== Annet etter So You Think You Can Dance ==
Wall var med å fremføre et nummer sammen med Wade Robson og andre som en gjesteopptreden på Dancing with the Stars i 2007. Wall, sammen med Tidwell og mange andre tidligere deltakere fra So You Think You Can Dance fremførte et nummer på Idol Gives Back-programmet i 2008 som også blir produsert av Nigel Lythgoe.


== Filmografi ==
Bedtime Stories (2008)


== Priser ==
2006, 2.-plass i So You Think You Can Dance.
2009, stående applaus + at nummeret med Jeanine Mason og Jason Glover ble valgt som Mary Murphys favorittnummer av sesongen.


== Referanser ==


== Eksterne lenker ==
(en) Travis Wall på MySpace
(en) Travis Wall på Internet Movie Database 
(en) Travis Wall hos The Movie Database 
(en) Travis Wall hos Internet Broadway Database
Heidi Groskreutz

Heidi Groskreutz er en amerikansk selskapsdanser som kom på 4.-plass i So You Think You Can Dance (sesong 2). Hun er kusine til vinneren (Benji Schwimmer) av programmet samme sesong.


== Priser ==
1990 US Open, Young America Div. (6-11-åringer), 2.-plass, partner Benji Schwimmer
1991 US Open, Young America Div. (6-11-åringer), 1.-plass, partner Benji Schwimmer
1992 US Open, Young America Div. (6-12-åringer), 3.-plass, partner Benji Schwimmer
1993 US Open, Young America Div. (6-12-åringer), 4.-plass, partner Benji Schwimmer
1994 US Open, Young America Div. (6-12-åringer), 2.-plass, partner Benji Schwimmer
2001 US Open Swing Dance Championship, Showcase-divisjon, partner Benji Schwimmer
2002 US Open Swing Dance Championship, Showcase-divisjon, partner Benji Schwimmer
2005 US Open Swing Dance Championship, Showcase-divisjon, partner Benji Schwimmer
2006 So You Think You Can Dance (Sesong 2), 2.-plass


== Eksterne lenker ==
Heidi Groskreutz Skips the Light Fandango — And America Calls Out for More
Heidi's MySpace
Benji og Heidis instruksjonsDVD
Ivan Koumaev

Ivan Koumaev (født 16. oktober 1987 i Siberia) er en amerikansk danser som kom på 5.-plass i So You Think You Can Dance (sesong 2). Han har vært med i to musikkvideoer med Miley Cyrus, og underviser i hiphopdans fast i USA. Han begynte å danse som 11-åring, etter han så filmen Breakin.


== Eksterne lenker ==
(en) Ivan Koumaev på MySpace
(en) Ivan Koumaev på Internet Movie Database 
(en) Ivan Koumaev hos The Movie Database
Allison Holker

Allison Renee Holker (født 6. februar 1988) er en amerikansk danser og skuespiller. Hun kom blant de 8 beste i So You Think You Can Dance 2006. Hun var med i High School Musical og High School Musical 2 som danser. I 2010 var hun med i So You Think You Can Dance igjen som en «All-Star» og danset med deltagerne, første uken med Alex Wong der Mia Michaels mente nummeret var det beste som noen gang hadde vært gjort på programmet foreløpig.


== Priser ==
2004, Nasjonal seniorartist fra Company Dance
2005, Nasjonal senior fantastisk dans for New York City Dance Alliance
2006, Finalist So You Think You Can Dance
2007, Nasjonal senior danser det året


== Referanser ==


== Eksterne lenker ==
(en) Allison Holker på Internet Movie Database 
(en) Allison Holker på MySpace
VM i friidrett 2009 – 1500 meter menn

Øvelsen 1500 meter menn ved VM i friidrett 2009 ble avholdt på  Olympiastadion i Berlin mellom 15 og 19. august.
Norge var ikke representert i øvelsen.


== Medaljevinnere ==


== Rekorder ==


== Kvalifikasjonskrav ==


== Program ==


== Resultater ==


=== Forsøksheat ===
Kvalifisering: De første 5 utøverne i hvert heat var direktekvalifisert til semifinale og ellers de 4 utøverne med de raskeste tidene til semifinale.


=== Semifinaler ===
Kvalifisering: De første 5 utøverne i hver semifinale var direktekvalifisert til finalen og ellers de 2 utøverne med de raskeste tidene til finalen.


=== Finale ===


== Eksterne lenker ==
1500 meter resultater fra IAAF. IAAF. Besøkt 15. august 2009.
Tørket frukt

Tørket frukt er frukt som er tørket, enten naturlig, med hjelp av en dehydreringsmaskin eller i industrielle anlegg. Tørking er en av de eldste, kjente konserveringsmetodene for både frukt og andre matvarer. Rosiner eller korinter (fra druer), svisker (fra plommer) og dadler er eksempler på populære tørkede frukter. Andre frukter som er gode tørket inkluderer epler, aprikoser, bananer, tranebær, fiken, kiwi, mango, papaya, pærer, ananas, jordbær og tomater. Mange av disse er handelsvarer som finnes i butikker med spesielt vareutvalg, som helsekost, og i innvandrerbutikker. Frukten kan brukes i matlaging, inklusive baking eller nytes som erstatning for snop.
En del frukter kan bare tørkes etter å ha blitt skåret i skiver eller småstykker. Dette er for å unngå råtning eller gjæring innenfra.  I tilknytning til skivingen, kan frukten dyppes i f.eks sukkerlake. 
Tørket frukt er vanlig ingrediens i en del ferdigretter som kjøpes på poser som skal blandes ut i vann og kokes opp. (Toro og Maggi er de mest sette merkene i butikkhyllene per 2009). 


== Industriell tørking ==
Tre forskjellige tørkemetoder brukes i industriell produksjon av tørket frukt: Frysetørking i vakuum, tørking i varmluftsanlegg og atmosfærisk frysetørking.


== Se også ==
Konservering
Tørking


== Referanser ==


== Eksterne lenker ==
(en) Dried fruit – kategori av bilder, video eller lyd på Commons
NM i friidrett 2004

Norgesmesterskapet i friidrett 2004 er en felles betegnelse på flere arrangementer som i løpet av kalenderåret 2004 kåret norgesmestere i friidrettsøvelsene.
Hovedmesterskapet ble arrangert i Florø 6. – 8. august. Arrangører var Florø TIF.
Kongepokalene ble vunnet av Andreas Thorkildsen og Grete Etholm Snyder.
Følgende øvelser ble arrangert utenfor hovedmesterskapet:

NM i friidrett innendørs 2004 – Stange 14. – 15. februar
Halvmaraton – Bergen 9. oktober (Fanaløpet)
Maraton – Tromsø 19. juni (Midnight Sun Marathon)
Stafetter – Åkrestrømmen 28. – 29. august
NM i mangekamp 2004 – Moss 24. – 25. juli
Terrengløp, kort løype og stafett – Sandvika 24. april
Terrengløp, lang løype – Lillehammer 18. septemberMestvinnende utøver på herresiden ble Henrik Sandstad som ble norgesmester på 5000 meter, 10000 meter, halvmaraton og 10 km terrengløp. Beste kvinne ble Ragnhild Kvarberg med gull på 1500 meter og 2 km terrengløp, samt sølv på 800 meter.


== Kvinner ==


=== 100 meter ===


=== 200 meter ===


=== 400 meter ===


=== 800 meter ===


=== 1500 meter ===


=== 5000 meter ===


=== 10000 meter ===


=== Halvmaraton ===


=== Maraton ===


=== 2 km terrengløp ===


=== 6 km terrengløp ===


=== Terrengstafett ===


=== 100 meter hekk ===


=== 400 meter hekk ===


=== 3000 meter hinder ===

Kun 2 utøvere deltok i øvelsen


=== 4 x 100 meter stafett ===


=== 4 x 400 meter stafett ===


=== 4 x 800 meter stafett ===


=== 1000 meter stafett ===


=== Høydehopp ===


=== Lengdehopp ===


=== Stavsprang ===


=== Tresteg ===


=== Spydkast ===


=== Diskos ===

Etholm Snyder mottok kongepokalen for denne seieren


=== Kulestøt ===


=== Sleggekast ===


=== Sjukamp ===


== Menn ==


=== 100 meter ===


=== 200 meter ===


=== 400 meter ===


=== 800 meter ===


=== 1500 meter ===


=== 5000 meter ===


=== 10000 meter ===


=== Halvmaraton ===


=== Maraton ===


=== 3 km terrengløp ===


=== 10 km terrengløp ===


=== Terrengstafett ===


=== 110 meter hekk ===


=== 400 meter hekk ===


=== 3000 meter hinder ===


=== 4 x 100 meter stafett ===


=== 4 x 400 meter stafett ===


=== 4 x 1500 meter stafett ===


=== 1000 meter stafett ===


=== Høydehopp ===


=== Lengdehopp ===


=== Stavsprang ===


=== Tresteg ===


=== Spydkast ===

Thorkildsen mottok kongepokalen for denne seieren


=== Diskos ===


=== Kulestøt ===


=== Sleggekast ===


=== Tikamp ===


== Medaljeoversikt ==


== Kilder ==
friidrett.no: Norske mesterskap
Egil Svendsby (red.) Sportsboken 2004, s. 245-48. Schibsted. ISBN 978-82-516-2061-1.